Lemon curd, η κλασική αγγλική λεμονόκρεμα από την Εύη Βουτσινά
Αυτή η συνταγή για lemon curd που μας έδωσε η αείμνηστη λαογράφος και συγγραφέας είναι για μια κρέμα-βάση που διατηρείται πολύ καιρό σε βάζο στο ψυγείο και μπορείτε να κάνετε πολλά και διάφορα μ’ αυτήν.
χυμός από 4 λεμόνια, ξύσμα από 2 λεμόνια, 300 γρ. ζάχαρη άχνη, 8 αυγά (κατά προτίμηση βιολογικά), 250 γρ. βούτυρο αγελαδινό, σε θερμοκρασία δωματίου
Για να φτιάξουμε την αγγλική λεμονόκρεμα, βάζουμε όλα τα υλικά σε ένα μεταλλικό μπολ και τα χτυπάμε με το σύρμα ίσα που να ενωθούν. Τοποθετούμε το σκεύος πάνω από μια κατσαρόλα με νερό που βράζει (μπεν μαρί) και προσέχουμε ο πάτος του μπολ να μην ακουμπάει στο νερό που βράζει. Ανακατεύουμε συχνά με το σύρμα. Όταν πήξει, την περνάμε από μια ψιλή σήτα. Γεμίζουμε αποστειρωμένα βάζα με τη λεμονόκρεμα, την αφήνουμε να κρυώσει εντελώς και τη φυλάμε στο ψυγείο.
Αυγά,Λεμόνι,Νηστίσιμα,Χορτοφαγικά,Χωρίς γαλακτοκομικά,Χωρίς γλουτένη